
 Dərman vasitəsinin istifadəsi üzrə təlimat (xəstələr üçün)


ASS®  200      fışıldayan tabletlər
ACC® 200

Beynəlxalq patentləşdirilməmiş adı: Acetylcysteine

Tərkibi 
Təsiredici maddə:   1 fışıldayan tabletin tərkibində 200 mq asetilsistein vardır.
Köməkçi maddələr: askorbin turşusu, susuz limon turşusu, susuz laktoza, mannitol, natrium sitrat, 
                                natrium hidrokarbonat, susuz natrium-karbonat, natrium saxarin, böyürtkən 
                                aromatizatoru “B”.

Təsviri
Ağ rəngli, yumru, hamar, bir tərəfində xətti olan, böyürtkən ətirli tabletlərdir.

Farmakoterapevtik qrupu
Mukolitiklər.
ATC kodu: R05CB01.

Farmakoloji xüsusiyyətləri 
Farmakodinamikası
Asetilsistein amin turşusu sisteinin törəməsidir. Asetilsistein tənəffüs yollarında sekretolitik və sekretomotor təsir göstərir. Onun mukopolisaxarid zəncirlərinin arasında olan birləşmiş disulfid tellərini ayırdığı və DNT-zəncirlərinə depolyarizasiyaedici təsir göstərməsi   ehtimal edilir (irinli bəlğəmdə). Bu təsir mexanizmlərinin nəticəsində bəlğəmin qatılığı azalır.   
Asetilsisteinin alternativ mexanizmi onun SH qrupunun kimyəvi radikalları birləşdirmək və bu yolla onların toksikliyini aradan qaldırmaq qabiliyyəti ilə bağlıdır. 
Bundan əlavə,  asetilsistein qlutationun sintezinin artmasında  iştirak edir ki, bu da zərərsizləşdirmə üçün vacibdir. Bu, parasetamol intoksikasiyası zamanı onun antidot kimi istifadəsini əsaslandırır.
Xronik bronxiti/mukovissidozu olan pasiyentlərdə bakterial fəsadlaşmaların tezliyinə və ağırlığına təsir göstərmək üçün asetilsistein profilaktik məqsədlə təyin olunur.
Farmakokinetikası
Absorbsiyası
Daxilə qəbul olunduqdan sonra asetilsistein sürətlə və demək olar ki, tam şəkildə qaraciyərdə absorbsiya olunur və farmakoloji aktiv olan metabolitinə, sisteinə və onunla yanaşı diasetilsisteinə, sistinə və daha sonra qarışıq disulfidlərə metabolizə olunur. 
Paylanması 
Yüksək ilkin keçid effektinə  görə daxilə qəbul olunan asetilsisteinin biomənimsənilməsi   çox aşağıdır (təxminən 10%). İnsanlarda maksimal plazma konsentrasiyaları 1-3 saatdan sonra yaranır, sistein metabolitinin maksimal plazma konsentrasiyası  təxminən 2 µmol/l təşkil edir. Asetilsisteinin zülallarla birləşməsi təxminən 50% təşkil edir. 
Biotransformasiyası
Asetilsistein və onun metabolitləri orqanizmdə üç formada olur: qismən sərbəst formada, qismən dəyişkən disulfid zəncirləri vasitəsilə zülallarla birləşmiş  formada və qismən birləşmiş amin turşusu formasında. Asetilsistein demək olar ki,  eksklüziv olaraq qeyri-aktiv metabolitlər formasında böyrəklər vasitəsilə xaric olunur (qeyri-üzvi sulfatlar, diasetilsistein). Plazmada asetilsisteinin yarımparçalanma dövrü təxminən 1 saat təşkil edir və əsasən sürətli qaraciyər transformasiyası ilə müəyyən edilir. Bu səbəbdən qaraciyər funksiyasının zəifləməsi plazmada yarımparçalanma dövrü-nün 8 saata qədər uzanması ilə nəticələnir. 
Xaric olması 
Asetilsisteinin venadaxili təyin olunması ilə aparılmış farmakokinetik tədqiqatlarda paylanma həcminin 0,47 l/kq (ümumi) və ya 0,59 l/kq (azalmış) olması müəyyən edilmişdir; plazma klirensi 0,11 l/s/kq (ümumi) və 0,84 l/s/ (azalmış) təşkil etmişdir 
Venadaxili təyinindən sonra yarımxaricolma dövrü 30-40 dəqiqə təşkil etmişdir, xaricolma 3 fazalı kinetikadan ibarət olmuşdur (alfa, beta və sonuncu qamma fazası).
Asetilsistein plasentadan keçir və plasentar qanda aşkar edilmişdir. Ana südünə nüfuz etməsi barədə məlumat yoxdur. 
Asetilsisteinin insanlarda hematoensefalik baryerdən keçməsi barədə məlumat yoxdur.

İstifadəsinə göstərişlər
Böyüklərdə, yeniyetmələrdə və 2 yaşdan böyük uşaqlarda qatı, çətin xaric olunan bəlğəmin əmələ gəlməsi ilə müşayiət edilən  bronxopulmonar xəstəliklər zamanı sekretolitik terapiya.

Əks göstərişlər
Asetilsisteinə və ya köməkçi maddələrdən hər hansı birinə qarşı hiperhəssaslıq .
Tərkibində yüksək dozada aktiv substansiya olduğu üçün 2 yaşa qədər uşaqlarda istifadə olunmamalıdır və bütöv tablet ASS 200  altı yaşından aşağı olan uşaqlarda istifadə olunmamalıdır

Xüsusi göstərişlər və ehtiyat tədbirləri 
Asetilsisteindən istifadə zamanı Stivens-Conson və Layell sindromları kimi ağır dəri reaksiyalarının baş verməsi barədə, çox nadir hallarda olsa da, məlumatlar verilib. Əgər dəri və selikli qişalarda dəyişikliklər baş verdikdə, asetilsisteinin istifadəsini dayandırmaq və ləngimədən tibbi yardım üçün müraciət etmək lazımdır.
Bronxial astma və anamnezində xorası olan pasiyentlərin müalicəsi zamanı ehtiyatlı olmaq lazımdır.
Histaminə qarşı dözümsüzlüyü olan xəstələrdə ehtiyatlı olmaq tövsiyə olunur. Belə  xəstələrdə asetilsisteinlə uzun müddətli müalicədən qaçınmaq lazımdır, belə ki asetilsisteinin histamin metabolizminə təsiri nəticəsində dözümsüzlük simptomları ( məsələn, baş ağrısı, burundan selikli ifrazat, qaşınma) yarana bilər. 
Asetilsistein, xüsusən müalicənin erkən mərhələlərində durulaşmaya səbəb ola bilər və bunun nəticəsində bronxial ifrazın həcminin  artması müşahidə oluna bilər. Pasiyent bəlğəmi xaric edə bilmirsə (kifayət qədər), müvafiq tədbirlər görülməlidir (məs.postural  drenaj, aspirasiya).

Hər bir fışıldayan tabletin tərkibində 20 mq qədər sorbitol mövcuddur. Fruktozaya qarşı irsi dözümsüzlüyü ( FİD)  olan xəstələr bu dərman vasitəsini qəbul etməməlidirlər.
Hər bir fışıldayan tabletin tərkibində 70 mq laktoza mövcuddur.  Qalaktozaya  qarşı nadir irsi dözümsüzlüyü, ümumi  laktaza çatışmazlığı və ya qlükoza-qalaktozanın sorulması pozğunluqları olan xəstələr tərəfindən qəbul edilməməlidir. 
Bir fışıldayan tabletin tərkibində təxminən 4,3  mmol (99 mq) natrium vardır, bu da ÜST -nın böyüklər üçün tövsiyə etdiyi günlük 2 q natrium qəbulunun 5%-ni təşkil edir. 

Digər dərman vasitələri ilə qarşılıqlı təsiri
Digər dərman vasitələri ilə qarşılıqlı təsiri üzrə tədqiqatlar yalnız böyüklərdə keçirilmişdir.

Öskürəkəleyhinə preparatlar
ASS Lonq preparatının öskürəyi azaldan preparatlarla birgə istifadəsi bəlğəmin toplanması hesabına təhlükəyə səbəb ola bilər, odur ki, belə kombinasiyada preparatların təyini üçün diaqnozun xüsusilə dəqiqləşdirilməsi tələb olunur.
 
Antibiotiklər
Antibiotiklərin ( tetrasiklinlər, aminoqlikozidlər, penisillinlər) inaktivləşdirilməsinə aid məlumatlar yalnız  müvafiq maddələrin birbaşa qarışdığı in vitro tədqiqatlarda müşahidə olunmuşdur. 
Təhlükəsizlik məqsədilə antibiotiklər ayrı-ayrılıqda və azı 2 saat intervalla qəbul edilməlidir. Bu qeyd olunanlar aktiv tərkib hissəsi sefiksim və ya lorakarbef olan preparatlara aid edilmir.
Yüksək dozalarda  aktivləşdirilmiş kömürün tətbiqi asetilsisteinin effektivliyini azalda bilər.
Asetilsistein\Qliseril  trinitrat
Qliseril  trinitratın (nitroqliserin) asetilsistein ilə birgə tətbiq olunması  trombositlərin aqreqasiyasına inhibə edici və vazodilyatator təsirinin gücləndirilməsi ilə nəticələnə bilər. 
Əgər asetilsistein  qliseril trinitrat ilə birgə tətbiq olunması zəruri hesab olunursa, xəstələr ağır dərəcəli ola bilən  hipotenziyanın mümkün inkişafına görə nəzarət olunmalıdırlar və mümkün baş ağrıları haqqında məlumatlandırılmalıdırlar.

Laborator göstəricilərin təyin olunmasında dəyişikliklər
Asetilsistein salisilatların kolorimetrik üsulla təyin olunmasına təsir göstərə bilər.
Sidik sınaqlarında, asetilsistein keton cisimlərin təyini nəticəsinə təsir göstərə bilər.
Asetilsistein tərkibli maddələrin digər dərman vasitələri ilə birgə həll olunması tövsiyə olunmur. 


Hamiləlik və laktasiya dövründə istifadəsi
Hamiləlik 
Hamilə qadınların asetilsisteinin təsirinə məruz qalmaqları  barədə məlumat məhduddur. Heyvanlar üzərində aparılmış tədqiqatlarda onun hamiləliyə, embrional/döl inkişafına, doğuş və postnatal inkişafa təsir göstərəcəyini nümayiş etdirməmişdir.  Asetilsistein hamiləlik dövründə yalnız fayda-risk nisbətinin ciddi təhlilindən sonra istifadə oluna bilər. 
Laktasiya 
Ana südünə asetilsistein və ya yaxud onun metabolitlərinin xaric olunması barədə məlumat yoxdur. 
Asetilsistein laktasiya dövründə yalnız fayda-risk nisbətinin ciddi təhlilindən sonra istifadə oluna bilər
Fertillik
İnsanlarda asetilsisteinin fertilliyə təsiri haqqında məlumatlar mövcud deyil. Asetilsisteini müalicəvi  dozalarda heyvanlar üzərində tədqiqatlarda istifadə etdikdə zərərli təsiri müşahidə olunmamışdır.

Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri 
Asetilsisteinin nəqliyyat vasitələrini və digər potensial təhlükəli mexanizmləri idarəetmə qabiliyyətinə məlum  olan təsiri mövcud deyil.

İstifadə qaydası və dozası
Başqa cür təyin olunmadığı halda ASS 200 aşağıdakı dozalarda qəbul edilməsi məsləhət görülür:
Böyüklər və 14 yaşdan yuxarı yeniyetmələr
Gündə 2-3 dəfə 1 fışıldayan tablet (gündə 400-600 mq asetilsisteinə ekvivalentdir)
Yeniyetmələr və 6 yaşdan 14 yaşa qədər uşaqlar
Gündə iki dəfə 1 fışıldayan tablet (gündə 400 mq asetilsisteinə ekvivalentdir)
2 yaşdan 5 yaşa qədər uşaqlar
Gündə 2-3 dəfə ½ fışıldayan tablet (gündə 200-300 mq asetilsisteinə ekvivalentdir)
İstifadə qaydası
Həll edildikdən sonra daxilə qəbul olunur.
Fışıldayan tablet bir stəkan içməli suda həll edilir və yeməkdən sonra qəbul olunur. 
Maye qəbulu asetilsisteinin mukolitik effektini gücləndirir.
İstifadə müddəti
Qısamüddətli kəskin soyuqdəymə xəstəlikləri zamanı qəbul müddəti 4-5 gün təşkil edir.
Xronik bronxit və mukovissidoz zamanı preparatı daha uzun müddət qəbul etmək lazımdır ki, infeksiyanın profilaktikasına nail olunsun. 

Əlavə təsirləri 
Əlavə təsirlər başvermə tezliyinə görə aşağıdakı kimi təsnif edilir:
Çox tez-tez: ( 1/10)
Tez-tez:	( 1/100; < 1/10)
Bəzən:	( 1/1000;  < 1/100)
Nadir:	( 1/10000;  < 1/1000)
Çox nadir:	(< 1/10000)
Məlum deyil:	(mövcud məlumatlara əsasən təyin etmək mümkün deyil)
İmmun sistemdə baş verən pozğunluqlar
Arabir: yüksək həssaslıq reaksiyaları
Çox nadir:	anafilaktik şok, anafilaktik/anafilaktoid reaksiyalar 
Sisnir sistemində baş verən pozğunluqlar
Arabir: başağrısı 
Eşitmə orqanında və labirintdə baş verən pozğunluqlar
Arabir: qulaqlarda cingilti
Ürəkdə  baş verən pozğunluqlar
Bəzən:	taxikardiya
Damarlarda  baş verən pozğunluqlar
Arabir:  arterial hipotenziya 
Çox nadir: qanaxma 
Tənəffüs sistemi, döş qəfəsi və divararalığı orqanlarında baş verən pozğunluqlar 
Nadir: dispnoe, bronxospazm 
Mədə-bağırsaq traktında baş verən pozğunluqlar 
Arabir:	ürəkbulanma,  qusma, diareya, qarında ağrı,stomatit
Nadir:	dispepsiya 
Dəri və dərialtı toxumalarda baş verən pozğunluqlar
Arabir: övrə, səpgi, angionevrotik ödem, qaşınma, ekzantema 
Ümumi pozulmalar və yeridilmə yerində dəyişikliklər
Arabir: qızdırma
Məlum deyil:	üzün şişkinliyi 
Laborator müayinələr 
[bookmark: _Hlk144474892]Arabir: Hipotenziya 

Çox nadir hallarda, Stivens-Conson sindromu və toksik epidermal nekroliz kimi ağır dərəcəli dəri reaksiyaları asetilsisteindən müvəqqəti istifadə zamanı qeyd olunmuşdur. Qeyd  olunan belə halların çoxunda, eyni vaxtda  ən azından bir əlavə dərman vasitəsinin qəbulu  təsvir olunmuş selikli qişa-dəri təsirini gücləndirə bilər. 
Əgər dəri və ya selikli qişada qeyri-normal reaksiyalar baş verərsə, dərhal asetilsisteinin qəbulu dayandırılmalıdır və tibbi məsləhət tövsiyə olunmalıdır.
Əlavə olaraq, asetilsistein istifadə olunduqda hemorragiyaların yaranması çox nadir hallarda qeyd olunmuşdur, xüsusən hiperhəssaslıq reaksiyaları ilə birgə.
Müxtəlif tədqiqatlarda asetilsisteinin təsiri nəticəsində trombositlərin aqreqasiyasının azalması təsdiq olunmuşdur.  Hal-hazırda  bu vəziyyətin klinik əhəmiyyəti müəyyən olunmamışdır.

Əlavə tədirlər haqqında məlumatın verilməsi
Dövlət qeydiyyatına alındıqdan sonra şübhəli əlavə təsirlər haqqında məlumat vermək vacibdir. Beləliklə, dərman vasitəsinin fayda\zərər nisbəti davamlı şəkildə monitorinq olunur. Xahiş olunur hər hansı bir əlavə təsir haqqında məlumat haqqında xəbər verəsiniz.

Doza həddinin aşılması
Asetilsisteinin daxilə qəbul olunan formaları ilə əlaqəli doza həddinin toksik aşılması barədə indiyə qədər məlumat daxil olmamışdır. Könüllülər 3 ay ərzində 11,6 q gündəlik doza ilə hər hansı ciddi əlavə təsir müşahidə olunmadan müalicə almışdır.  500 mq/kq bəd.küt.-ə qədər dozada daxilə qəbul olunan asetilsistein hər hansı intoksikasiya əlaməti törətməmişdir. 
İntoksikasiya əlamətləri
Doza həddinin aşılması nəticəsində ürəkbulanma, qusma və diareya kimi mədə-bağırsaq əlamətləri yarana bilər. Körpələrdə hipersekresiyanın yaranması  təhlükəsi vardır.
İntoksikasiyanın müalicəsi
Ehtiyac olduqda simptomatik müalicə aparılır.
İntoksikasiyanın müalicəsi: ehtiyac olduqda simptomatik müalicə aparılmalıdır.
İnsanlarda parasetamol intoksikasiyası zamanı venadaxili asetilsisteinin istifadə olunması zamanı əldə olunan təcrübəyə əsasən 30 q qədər  asetilsistein maksimal gündəlik istifadə olunmuşdur. Həddindən artıq yüksək konsentrasiyada asetilsisteinin venadaxili qəbulu geri dönməyən “anafilaktoid reaksiyalara” xüsusən də, tez yeridildikdə, gətirib çıxarmışdır. 


Buraxılış forması
20 ədəd ACC 200 fışıldayan tablet, tubda. 1 tub  içlik vərəqə ilə birgə kartоn qutuya qablaşdırılır.

Saxlanma şəraiti
25 C0-dən yuxarı olmayan  temperaturda  və  uşaqların əli çatmayan yerdə saхlamaq lazımdır. Rütubətdən qorumaq üçün, tubu kip bağlı şəkildə saxlamaq lazımdır.
Yararlılıq müddəti
2 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Reseptsiz buraxılır.

İstehsalçı
Salutas Farma GmbH, Almaniya,
Hermes Farma Ges.m.b.H.1, Avstriya.
Hermes Arzneimittel GmbH, Almaniya.


Bu dərman vasitəsinin qəbulu ilə əlaqədar hər-hansı şikayətiniz yaranan zaman aşaqıdaki göstərilən emeyl-a göndərməyiniz xahiş olunur:

Email: patient.safetycis@sandoz.com

Baki şəhəri, Nəsimi rayonu, Rəsul Rza 75
Winter Park Plaza business center, mərt.5.
Tel.: +994 12 599-83-89
        +994 12 599-83-90.




